Doložka vybraných vplyvov

1.	Základné údaje	
Názov materiálu	

Návrh zákona, ktorým sa mení  zákon  č. 571/2009 Z. z.  o rodičovskom príspevku a o zmene a doplnení niektorých zákonov  v znení neskorších predpisov.  	
Predkladateľ (a spolupredkladateľ)	
Ministerstvo práce,  sociálnych vecí a rodiny SR 	
Charakter predkladaného materiálu	☐	Materiál nelegislatívnej povahy	
	☒	Materiál legislatívnej povahy	
	☐	Transpozícia práva EÚ	
V prípade transpozície uveďte zoznam transponovaných predpisov:

Termín začiatku a ukončenia PPK	Začiatok:19.10.2016
Koniec: 02.11.2016	
Predpokladaný termín predloženia na MPK*	03.11.2016	
Predpokladaný termín predloženia na Rokovanie vlády SR*	14. 12. 2016	
	
2.	Definovanie problému	
Uveďte základné problémy, na ktoré navrhovaná regulácia reaguje. 

Súčasná  suma rodičovského príspevku 203,20 eura mesačne  sa navrhuje zvýšiť o 10 eur na sumu 213,20 eura, čo nadväzuje na pripravované zvýšenie materského o 5 %, a to  zo 70 % na 75 %. V zmysle súčasného platného právneho stavu poskytovanie rodičovského príspevku  oprávnenej osobe spravidla nadväzuje na skončenie poskytovania materského, ale môže sa poskytnúť aj súbežne popri materskom v prípade, ak suma rodičovského príspevku je vyššia ako suma materského. V takomto prípade sa rodičovský príspevok poskytuje vo výške rozdielu medzi sumou rodičovského príspevku a sumou materského. Ak nárok na materské  nevznikol, môže sa poskytnúť oprávnenej osobe rodičovský príspevok od narodenia dieťa. Vzhľadom na uvedený vecný súvis a účel  materského a rodičovského príspevku spočívajúci v starostlivosti o dieťa v útlom veku, navrhuje sa obdobné percentuálne zvýšenie sumy rodičovského príspevku ako v prípade materského.  Navrhovaným postupom sa zároveň zabezpečí, že v prípade poskytovania rodičovského príspevku vo výške rozdielu, bude rodičovi po zvýšení materského  zvýšený aj rodičovský príspevok, čím sa celkový príjem rodiča zvýši.
	
3.	Ciele a výsledný stav	
Uveďte hlavné ciele navrhovaného predpisu (aký výsledný stav chcete reguláciou dosiahnuť).

Cieľom predloženého návrhu je s účinnosťou od 1. mája 2017 zvýšenie sumy rodičovského príspevku zo sumy 203,20 eura na sumu 213,20 eura. V súčasnosti platná suma rodičovského príspevku 203,20 eura mesačne sa navrhuje zvýšiť na sumu 213,20 eura vo väzbe na pripravované zvýšenie materského zo 70 % denného vymeriavacieho základu na 75 %. Rodičovský príspevok ako štátna sociálna dávka sa  spravidla  poskytuje po skončení poberania materského, ale môže sa poskytovať aj súbežne popri materskom v prípade, ak suma rodičovského príspevku je vyššia ako materské poskytované za celý mesiac. V takomto prípade sa rodičovský príspevok poskytuje vo výške rozdielu medzi sumou rodičovského príspevku a sumou materského. Ak nárok na materské  nevznikol, môže sa poskytnúť oprávnenej osobe rodičovský príspevok od narodenia dieťaťa. Vzhľadom na vecnú súvislosť a účel  materského a rodičovského príspevku, t. j. obe dávky sú určené rodičovi, ktorý zabezpečuje starostlivosť o dieťa v útlom veku, navrhuje sa zvýšiť sumu rodičovského príspevku  obdobne  ako v prípade materského.  Návrhom sa zároveň zabezpečí, aby v prípade poskytovania rodičovského príspevku vo výške rozdielu bol rodičovi po zvýšení materského  zvýšený aj rodičovský príspevok, čím sa zvýši  celkový príjem rodiča.
	
4.	Dotknuté subjekty	
Uveďte subjekty, ktorých sa zmeny návrhu dotknú priamo aj nepriamo:

Subjekty, ktorých sa predkladaný návrh priamo dotkne:
 
-	Rodiny s deťmi vo veku do 3 , resp. 6 rokov, ktoré sú poberateľmi rodičovského príspevku.
	
5.	Alternatívne riešenia	
Aké alternatívne riešenia boli posudzované?
Uveďte, aké alternatívne spôsoby na odstránenie definovaného problému boli identifikované a posudzované.

Žiadne 
	
6.	Vykonávacie predpisy	
Predpokladá sa prijatie/zmena  vykonávacích predpisov?	☐  Áno	☒  Nie	
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

7.	Transpozícia práva EÚ 	
Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.

Nevzťahuje sa.	
	
8.	Preskúmanie účelnosti**	
Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné	
	
9.	Vplyvy navrhovaného materiálu	
Vplyvy na rozpočet verejnej správy	☐	Pozitívne	☐	Žiadne	☒	Negatívne	
    z toho rozpočtovo zabezpečené vplyvy	☒	Áno	☐	Nie	☐	Čiastočne	
Vplyvy na podnikateľské prostredie	☐	Pozitívne	☒	Žiadne	☐	Negatívne	
    z toho vplyvy na MSP	☐	Pozitívne	☒	Žiadne	☐	Negatívne	
Sociálne vplyvy	☒	Pozitívne	☐	Žiadne	☐	Negatívne	
Vplyvy na životné prostredie	☐	Pozitívne	☒	Žiadne	☐	Negatívne	
Vplyvy na informatizáciu	☐	Pozitívne	☒	Žiadne	☐	Negatívne	
Vplyvy na služby verejnej správy pre občana, z toho							
    vplyvy služieb verejnej správy na občana	☐	Pozitívne	☒	Žiadne	☐	Negatívne	
    vplyvy na procesy služieb vo verejnej správe	☐	Pozitívne	☒	Žiadne	☐	Negatívne	

10.	Poznámky	
V prípade potreby uveďte doplňujúce informácie k návrhu.
	
11.	Kontakt na spracovateľa	
Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov

Ing. Ildikó Polačeková, riaditeľka odboru štátnej podpory a stratégie sociálnej a rodinnej politiky, Ministerstvo práce, sociálnych vecí a rodiny SR, ildiko.polacekova@employment.gov.sk 
	
12.	Zdroje	
Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.

Zdroj: ÚPSVaR a Makroekonomická prognóza zo septembra 2016 vydaná MF SR 	
13.	Stanovisko Komisie pre posudzovanie vybraných vplyvov z PPK	
Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania

Predkladaný návrh novely zákona ustanovuje nad rámec zákona úpravu sumy rodičovského príspevku, a to zo sumy 203,20 eura na sumu 213,20 eura. 

	V dôvodovej správe a v doložke vybraných vplyvov sa uvádza, že návrh zákona bude mať negatívny vplyv na rozpočet verejnej správy. Z doložky vybraných vplyvov vyplýva rozpočtovo nekrytý negatívny vplyv na rozpočet verejnej správy, pričom dodatočné nároky sú kvantifikované na rok 2017 v sume 9,93 mil. eur, na rok 2018 v sume 17,2 mil. eur a na rok 2019 v sume 17,4 mil. eur. 

	V Návrhu rozpočtu verejnej správy na roky 2017 až 2019 sa v rozpočte kapitoly MPSVR SR s takýmto vplyvom na zvýšenie finančných prostriedkov neuvažuje.

	Na základe vyššie uvedeného Komisia žiada v zmysle § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov uviesť aj návrhy na úhradu zvýšených výdavkov. 

Stanovisko predkladateľa: Bezpredmetné.